पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की रोकथाम के लिए राज्य भर में 5 से 15 मई तक लॉकडाउन लगा दिया गया है। इस दौरान कई पाबंदियां लगाई गई हैं, लेकिन सरकार ने जरूरी काम के लिए निजी वाहन चलाने की छूट भी दी है। सरकार के आदेश के मुताबिक सार्वजनिक परिवहन, स्वास्थ्य सेवाओं से जुड़े वाहन, जरूरी सेवा से जुड़े सरकारी कार्यालयों के वाहन और उनके कर्मियों के निजी वाहन, ई-पास प्राप्त निजी वाहन तथा सभी प्रकार के मालवाहक वाहन चलाए जाने की छूट होगी। इन्हें छोड़कर अन्य किसी भी प्रकार की गाड़ियां लॉकडाउन के दौरान सड़कों पर नहीं चलाई जा सकेगी। सरकार ने एक विशेष आदेश भी निकाला है। किसी विशेष कार्य के लिए निजी वाहन चलाने की छूट दी गई है। शर्त ये होगी कि इसके लिए आपको जिला प्रशासन से पास लेना होगा।निजी वाहनों के लिए ई-पास जारी करने के लिए ऑनलाइन व्यवस्था की गई है। कैसे करें आवेदन: 5 मई से 15 मई तक लॉकडाउन के दौरान अगर किसी व्यक्ति को किसी जरूरी कार्य से कहीं जाना हो तो उन्हें ई -पास लेना आवश्यक होगा। अपने निजी वाहन के लिए ई-पास जारी करवाने के लिए आपको ऑनलाइन आवेदन करना होगा। आप serviceonline.bihar.gov.in पर ऑनलाइन आवेदन कर अपने निजी वाहन के लिए ई - पास प्राप्त कर सकते हैं। serviceonline.bihar.gov.in पर आपको आवश्यक काम की पूरी जानकारी और कितने लोग जा रहे हैं इसकी पूरी सूचना देनी होगी। इसके साथ ही आवेदन पत्र में मांगी गई सभी जानकारी भी देनी होगी। जिला प्रशासन द्वारा स्वीकृति दिए जाने के बाद आपके निजी वाहन के लिए ई - पास जारी कर दिया जाएगा।
इन सेवाओं से जुड़े लोगों को मिलेगी छूट-
पूर्ण लॉकडाउन में सरकार अस्पताल, दवा व्यवसाय, एंबुलेंस सेवा, रेलकर्मी, पुलिसकर्मी, दूरसंचार कर्मी, मीडिया कर्मी, नगर निगम कर्मी, पुलिस वाले और अन्य आवश्यक सेवाओं से जुड़े लोगों को आवाजाही की छूट देगी। लेकिन इन लोगों को अपने साथ अपने संस्थान का फोटो युक्त वैध पहचान पत्र होना जरूरी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn